open-index/open-wikipedia-markdown huggingface dataset:
Auricula

***Auricula*** er en roman skrevet av den danske forfatter Per Højholt. Romanen handler om en flokk ørers unnfangelse og flakking omkring i Europa i det 20. århundre.

*Auricula* kom ut på det danske forlaget Gyldendal i 2001 og ble nominert til Nordisk råds litteraturpris i 2003.

## Danske utgaver
* *Auricula,* 1. utgave, 2001, ISBN 87-00-31876-0
* *Auricula,* 2. utgave, 2002, paperback, ISBN 87-02-00757-6

## Eksterne lenker
* Omtale hos litteratursiden.dk
Pat Boyette

**Pat Boyette** (1923–2000) var en amerikansk tegneserieskaper, TV-personlighet og filmskaper.

Som tegneserietegner er han mest kjent for sitt arbeid for forlaget Charlton Comics. Der skapte han superheltserien *The Peacemaker* sammen med forfatter Joe Gill. I tillegg tegnet han en mengde skrekk- og science fiction-historier for forlagets antologititler. Han jobbet også med lisensproduserte serier som *[[Fantomet|The Phantom]], *Flash Gordon* og *Jungle Jim*. Boyette tegnet også for Warren Publishings skrekkantologier *Creepy* og *Eerie* samt [[DC Comics]]' krigsserie *Blackhawk''.

Boyette hadde også en mangeårig parallell karriere som nyhetsoppleser og talkshow-vert på texansk fjernsyn. Han var også regissør, manusforfatter og produsent for flere lavbudsjettsfilmer.

## Referanser


## Litteratur
* The Comics Journal nr. 221 (2000)

## Eksterne lenker
*
Anne Haug

**Anne Karine Haug** (født **Desserud**; 1921–2023) var en norsk politiker (H) og sykepleier.

Hun vokste opp på slektsgården Søndre Desserud i Sigdal som datter av gårdbruker Ole Nilsen Desserud og hustru Rilda Andrea, født Tandberg. Hun var yngst av syv søsken. Etter folkeskolen gikk hun husmorskole og utdannet seg deretter til sykepleier og helsesøster. Hun giftet seg i 1951 med lege Leiv Haug fra Ål i Hallingdal, sønn av Andres Haug og Anna Selvik, bestyrere ved jordbruks- og husmorskolene på Lien.

Etter å ha bodd på Vinstra, i La Crosse i Wisconsin, i Bodø og i Kirkenes flyttet Anne og Leiv Haug til Namsos i 1960, da han ble kirurg ved Namdal sykehus. Senere ble hun daglig leder ved Namsos eldresenter.

Anne Haug meldte seg inn i Namsos Høyre i 1963 og ble innvalgt i kommunestyret i 1967. Hun ble leder for Høyrekvinnene i Namsos i 1971, medlem av Nord-Trøndelag Høyres arbeidsutvalg og medlem av Høyres sentralstyre i 1972.

I perioden 1972–1975 var hun innvalgt i Nord-Trøndelag fylkesting, som fortsatt var valgt indirekte av formannskapene i kommunene. Hun var den første kvinnen på Nord-Trøndelag fylkesting. Ved de første direkte valgene til fylkestingene i 1975 ble Haug gjenvalgt, noe hun ble frem til hun trakk seg tilbake i 1987. Hele tiden var hun medlem av fylkets helse-/sykehusnemnd, og 1979–1983 leder for Høyres fylkestingsgruppe.

Haug var vara til Stortinget fra Nord-Trøndelag i to perioder 1973–1981 og møtte i fire dager.

Hun var styreformann ved Namdal interkommunale sykehjem, styremedlem i Statens lånekasse for utdanning 1982–1987 og satt i representantskapet for Norsk Medisinaldepot.

## Referanser


## Eksterne lenker
*
Hereford Hockey Club

**Hereford Hockey Club** er en engelsk landhockeyklubb fra Hereford i Herefordshire. Klubben ble dannet i 1896 av medlemmer av roklubben, med tanke på å holde seg i form i vintermånedene. Den første kampen ble spilt 6. februar samme år mot Leominster Hockey Club. Kampen endte til slutt 2-2.

Klubben spilte sine hjemmekamper på Wyeside. I 1906 hadde de to lag og spilte på Barrack Ground og litt senere på Edgar Street. Tyve år senere spilte de på Racecourse ground. Kampene ble spilt der frem til utbruddet av 2. verdenskrig.

Det var ikke før i 1946 at landhockeyen ble organisert på nytt, og som tidligere ble kampene spilt på Racecourse ground. Hereford Hockey Club var nå blitt en del av Hereford City Sports Club. Kvinnene begynte å spille hockey på slutten av 1980-tallet. 

Herrelaget spiller i Davis Wood Hockey League Premier Division 3
Damelaget spiller i West Clubs Women's Hockey League Premier Division 2

## Drakter

## Eksterne lenker
* Lagets hjemmeside
* England Hockey Board
Zhao Shiyan

**Zhao Shiyan** (kinesisk: 赵世炎, pinyin: *Zhào Shìyán*) Født 13. april 1901 i Youyang i daværende Sichuan i Kina, henrettet 19. juli 1927 i Shanghai) var en kinesisk revolusjonær og med på å legge grunnlaget for Det kinesiske kommunistiske parti. Han var den senere statsminister Li Pengs onkel.

Zhao Shiyan var i sin ungdom blitt grepet av 4. mai-bevegelsen, som han aktivt støttet. I mai 1920 forlot han Kina for å arbeide og studere i Frankrike. Der kom han i kontakt med radikale kinesiske abeidere og gjennom dem ble han nærmere kjent med kommunismen. Fra 1921 utgav han en avis sammen med Li Lisan. Senere var han sammen med Zhou Enlai og Zhang Shenfu blant grunnleggerne av en kinesisk kommunistisk ungdomsorganisasjon i  Europa. I 1922 ble Zhao Shiyan og Hồ Chí Minh invitert til å bli medlemmer av Det franske kommunistiske parti. 

I 1923 dro han til Moskva for å studere ved Det kommunistiske universitet for Østens slitere, men dro imidlertid allerede i 1924 hjem til Kina.

Etter hjemkomsten ble han sekretær for partiorganisasjonen i Beijing. I denne egenskap var han med på å organisere streiker blant matroser og gruvearbeidere i Tianjin og Tangshan. I 1926 ble han sekretær for partiorganisasjonen for Shanghai og Zhejiang og var med på å organisere de tre store arbeiderstreikene i Shanghai.

Den 2. juli 1927 ble han arrestert av politi fra Kuomintang og den 19. juli ble han henrettet.
Wang Li (lingvist)

**Wang Li** (forenklet kinesisk: 王力, tradisjonell kinesisk: 王力, pinyin: *Wáng Lì*, født 10. august 1900 i Bobai i Guangxi i Kina, død 3. mai 1986 i Beijing) var en kinesisk lingvist. Han regnes som en av de viktigste eksperter innen kinesisk språk.

Han studerte ved Tsinghuauniversitetet 清华 i Beijing og dro i 1927 til Frankrike for lingvistikkstudier under Joseph Vendryes. Der gjorde han ferdig sitt doktorarbeid, knyttet til sitt morsmål, den lokale dialekten i Bobai 博白. 

Han er kjent for sin forskning innen middelalderkinesisk, arkaisk kinesisk og klassisk kinesisk.

## Verker i utvalg
* *Hànyǔ yīnyùnxué* 《汉语音韵学》
* *Hànyǔ shǐ gǎo* 《汉语史稿》
* *Hànyǔ shīlǜxué* 《汉语诗律学》
* *Tóngyuán zìdiǎn*《同源字典》
* *Shīcí gélǜ* 《诗词格律》
* *Shīlǜ yúlùn* 《诗律余论》
* *Lóng chóng bìng diāo zhāi shījí* 《龙虫并雕斋诗集》
* *Lóng chóng bìng diāo zhāi suǒ yǔ* 《龙虫并雕斋琐语》
* *Shīcí gélǜ gàiyào* 《诗词格律概要》
* *Zhōngguó yǔyán shǐ* 《中国语言史》
* *Zhōngguó xiàndài yǔfǎ* 《中国现代语法》
* *Zhōngguó yǔfǎ lǐlùn* 《中国语法理论》
* *Zhōngguó gǔ wénfǎ* 《中国古文法》
* *Zhōngguó yīnyùnxué* 《中国音韵学》
* *Chǔcí yùndú* 《楚辞韵读》
* *Shījīng yùndú* 《诗经韵读》
* *Cílèi* 《词类》

Det finnes også en samling av Wang Lis verker med tittelen *Wáng Lì wénjí*《王力文集》 (Shāndōng jiàoyù chūbǎnshè 山东教育出版社) i 21 bind.

## Referanser
Volutt

**Volutt** er et spiralliknende ornament som finnes i kapitéler tilknyttet joniske søyler. Voluttene ble senere innlemmet i korintiske og komposittkapitéler. 

Det er vanlig å ha fire volutter på en jonisk kapitél og åtte på andre kapitéler. Det har vært antydet at ornamentene var inspirert av kurven av et bukkehorn, eller var avledet fra den naturlige spiralen på en kløverart i Hellas. Alternativt kan det være bare geometriske mønster.  Ornamentet ble brukt som et element i romansk arkitektur, renessanse og barokk arkitektur og er en vanlig dekorasjon i møbeldesign, sølv og keramikk. En metode for å tegne komplekse geometrier ble utarbeidet av den romerske arkitekten Vitruvius fra klassiske bygninger og konstruksjoner.

Ordet volutt stammer fra det latinsk volutum («det rullede»).

Volutter var en mote som kom til England fra Normandie trolig etter invasjonen i 1066 som en del av den romanske stilen. De omtales derfor også som anglo-normanske. Volutter gikk av mote i England på slutten av 1000-tallet. Volutter finnes blant annet på de eldste kapitélene i Stavanger domkirke. Siden en antar at Stavanger domkirken er inspirert av byggverk i England, er de en medvirkende faktor i at flere har datert starten på byggearbeidene med domkirken til omkring år 1100.

## Referanser


## Litteratur
*Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0
Skottlands fotballforbund

**Skottlands fotballforbund** (engelsk: *Scottish Football Association*, forkortet SFA) er styreorganet for fotball i Skottland. Forbundet ble stiftet 21. mars 1873 og er verdens nest eldste fotballforbund. Det ble medlem av IFBA i 1886, i FIFA i 1910, i UEFA i 1954.

Forbundet organiserer Skottlands herrelandslag i fotball og Scottish Cup. Forbundet legger seg ikke opp i arbeidet i Scottish Professional Football League, annet enn å sette opp dommere til kampene.

Forbundet har sine kontorer på nasjonalarenaen Hampden Park.

## Se også
* Skottlands herrelandslag i fotball
* Skottlands kvinnelandslag i fotball

## Eksterne lenker
*
Mandalskameratene i 2011

**Sesongen 2011 spiller [[Mandalskameratene]]** i 2. divisjon, slik de også gjorde i 2009. Lagets trener er Jan Sanden.  rykket opp fra 3. divisjon avdeling 11 året før.

## Tabellen

## Seriekamper

## Cupkamper

## Statistikk
Alle statistikk er fra serien.

### Målskårere
**8 mål:**
* Tom Sagebakken

**7 mål:**
* Christian Tveit
* Eirik Schulze

**5 mål:**
* Lars Gustav Gulowsen
* Espen Hægeland

**4 mål:**
* Tore Kristensen

**3 mål:**
* Morten Sanden

**2 mål:**
* Thomas Seland

**1 mål:**
* Vegar Landaas
* Henrik Nyhus
* Martin Ramsland
* Inge Nilsen
* Ove Rugland
* Selvmål

### Kort

       Fredrik Stray Tjaum
     Martin Ramsland
    Tor Olve Fagnastøl
   Ove Rugland
     Espen Hægeland
     Morten Sanden
  Lars Gustav Gulowsen
  Tom Sagebakken
  Håkon Reisvåg Lindland
  Eirik Schulze
  Fredrik Tveit
  Inge Nilsen
  Tore Kristensen
 Thomas Lia
 Vegar Landaas
 Trond Berge

## Mandalskameratene 2
Reservelaget til Mandalskameratene spiller i 2011 i 6. divisjon. 

### 6. divisjon, Agder, avdeling 3

## Kvalifisering til [[5. divisjon fotball for menn 2012|5. divisjon 2012]]

## Se også
* Mandalskameratene
* Fair Play ligaen 2011

## Eksterne lenker
*Termin på altomfotball.no 
*Termin på fotball.no
V.C. Bird internasjonale lufthavn

**V.C. Bird internasjonale lufthavn**  er en flyplass på øya Antigua, cirka 8 kilometer fra byen Saint John's i Antigua og Barbuda.

## Destinasjoner

## Eksterne lenker
*
Harm Klueting

**Harm Klueting** (født 23. mars 1949 i Iserlohn) er en tysk historiker, teolog, universitetsprofessor og katolsk prest. Hans historiske fokus er kirkehistorie og alminnelig historie i tidlig moderne tid. Han har også utgitt bøker om Westfalens historie.

## Referanser


## Eksterne lenker
*
FlyMontserrat

**FlyMontserrat** er et flyselskap fra øya Montserrat og har base på John A. Osborne Airport. Flyselskapet har bare en rute mellom Montserrat og Antigua. 

## Eksterne lenker
* Nettsted (engelsk)
Button Gwinnett

**Button Gwinnett** (født 10. april 1735 i Down Hatherley i Gloucestershire i England, død 19. mai 1777) var en engelsk-født amerikansk politiker som representerte delstaten Georgia i den kontinentale kongressen og som underskrev USAs uavhengighetserklæring i juli 1776.

Gwinnett reiste fra England til Sør-Carolina i 1765 sammen med sin kone, Anne. Gwinnett var en sterk talsmann for de engelske kolonienes rettigheter inntil 1775 da flere landområder i Georgia truet med å løsrive seg fra Georgia på grunn av de engelske kolonienes ganske konservative reaksjon til relevante hendelser på denne tiden. Gwinnett stemte i favør av den amerikanske uavhengighetserklæringen den 4. juli 1776. Et monument til minne om Button Gwinnett ble reist ved Colonial Park Cemetery i Savannah, Georgia. Gwinnett County i samme delstat, nå et forstadsområde til Atlanta, er oppkalt etter Button Gwinnett.

## Referanser


## Eksterne lenker
* 
* 
*  Biography of   Button Gwinnett 
*  Georgia Signers of the Declaration of Independence
*  New Georgia Encyclopedia
*  Button Gwinnett's spirit lives on
*  Biography by Rev. Charles A. Goodrich, 1856 
*  Button Gwinnett Genealogy Research
Wilhelm Kohl (historiker)

**Wilhelm Kohl** (født 9. desember 1913 i Magdeburg, død 2. oktober 2014) var en tysk historiker. 

Hans historiske fokus var Westfalens historie, spesielt kirkehistorien til bispedømmet Münster. Nasjonalt var han kjent som forfatter av flere publikasjoner om Westfalen i *[[Germania Sacra]]*, og som utgiveren av viktige standardverk om Westfalens historie. Wilhelm Kohl var luthersk-evangelisk kristen.

## Referanser
Leominster Hockey Club

**Leominster Hockey Club** er en engelsk landhockeyklubb fra Leominster i Herefordshire, som ble stiftet i 1896. Laget spiller i Davis Wood Hockey League Premier Division 3 og spiller sine hjemmekamper på Bridge Street Sports Centre.

## Eksterne lenker
*
Ross Hockey Club

**Ross Hockey Club** er en landhockeyklubb fra Ross-on-Wye i Herefordshire. Laget spiller i Gloucester and Hereford League 1 og spiller sine hjemmekamper på Monmouth Boys School Sports Club.

## Eksterne lenker
* Lagets hjemmeside
Justice League

**Justice League** (på norsk tidligere kjent som **Lovens Voktere**) er navnet på en gruppe superhelter som opptrer i DC Comics' tegneserieutgivelser. Medlemmene varier, men har inkludert Superman, Wonder Woman, Green Lantern,  Flash, Batman, Aquaman og Martian Manhunter. Konseptet ble unnfanget av forfatter Gardner Fox, tegner Mike Sekowsky og redaktør Julius Schwartz. Gruppen ble introdusert i *The Brave And the Bold* nr. 28 1960. 

I likhet med mange av de nye superheltseriene DC lanserte rundt 1960, baserer Justice League seg på et eldre konsept, nemlig *[[Justice Society of America]]*, en serie Gardner Fox skrev i 1940-årene.

Justice League har stort sett vært kontinuerlig utgitt i eget hefte siden 1960, men med forskjellige titler, som *Justice League of America*, *Justice League International* og *JLA*. Fox og Sekowsky produserte serien gjennom det meste av 1960-tallet. Siden har mange andre arbeidet med serien, blant andre Dennis O'Neil, Len Wein, Steve Englehart, Gerry Conway, Grant Morrison og Mark Waid.

I Norge er Justice League blant annet blitt utgitt i heftene *Gigant* og *DC Presenterer*.

## Bakgrunn
Medlemmene av Justice League er en gruppe superhelter som vanligvis opererer uavhengig fra hverandre. Men av og til slår de seg sammen, for å takle spesielle skurker. De opererer annerledes enn for eksempel X-Men eller Fantastic Four, som alltid fungerer som en gruppe sammen. Justice League har en rollebesetning av svært populære karakterer fra DC Comics, deriblant Superman, Batman og Wonder Woman.

Mindre kjente karakterer inkluderer blant annet Cyborg eller Black Canary. Mindre kjente karakterer har en fordel at karakterene ikke kan belastes av kronglete kontinuiteter, noe som gir forfatterne mer kreativ fleksibilitet til å skrive historier om dem. Justice League skal arbeide som en uavhengig gruppe, selv om de vanligvis godtar forskjellige begrensninger fra den amerikanske regjeringen eller fra De Forente Nasjoner. Det finnes ikke noe formelt hierarki innad i ligaen. De er en liten gruppe likeverdige medlemmer.

## Hovedkvarter
Justice League opererer fra et hovedkvarter. På 1960-tallet lå hovedkvarteret deres i all hemmelighet i en hule i fjellet i nærheten av den fiktive byen Happy Harbor på Rhode Island. Men tidlig på 1970-tallet flytter hovedkvarteret til en satellitt. I Super Friends-tegneseriene som gikk fra 1973 til 1985 opererte de fra «Hall of Justice» som ligger i Washington, DC. I en tegneserie som ble publisert i USA fra 1997 til 2006, var hovedkvarteret deres på Månen og ble kalt «Vakttårnet» 

Det viktigste midtpunktet i hovedkvarteret var et stort konferansebord som medlemmene av Justice League sitter rundt for å diskutere ulike trusler som de burde håndtere. Når hovedkvarteret lå på en satellitt, eller på månen, var basen deres utstyrt med muligheter for teleportering for de superheltene som ikke kunne fly til basen deres. De syv mest kjente superheltene som regelmessig ble publisert var Superman, Batman, Aquaman, Flash, Green Lantern, Martian Manhunter og Wonder Woman. Men Green Arrow, Atom og Hawkman ble lagt til i løpet av årene.

## Referanser
Waterboat Point

**Waterboat Point** er det lavtliggende ytterpunktet på halvøya mellom Paradise Bay og Andvord Bay på vestkysten av  Graham Land i Antarktis. Ved høyvann er punktet adskilt fra fastlandet.

Denne kyststrekningen ble første gang kartlagt av Adrien de Gerlaches ekspedisjon i 1898. Waterboat Point ble undersøkt og navngitt av  Thomas W. Bagshawe og Maxime C. Lester som bodde her fra januar 1921 til januar 1922 i en provisorisk hytte bygget av en båt etterlatt av hvalfangere noen år tidligere.

Den chilenske forskningsstasjonen González Videla ble anlagt på Waterboat Point i 1951. Waterboat Point med restene av overvintringshytta fra 1921 er oppført på Antarktistraktatens liste over historiske steder og kulturminner i Antarktis.

## Kilder
*
Agrégation

***Agrégation*** er en opptaksprøve for stillinger i det franske høyere skolevesenet.

*Agrégation* er ikke en avgangseksamen (som de eldre begrepene *[[licence]]* og *[[maîtrise]]*), men en *[[concours]]*, det vil si en opptaksprøve. Gjennom denne prøven blir det rekruttert et begrenset antall gymnaslærere. Antallet kan veksle med behovet for lærere i de ulike fagene.

Påmelding til en *agrégation*-eksamen krever minst en *maîtrise* (fire års studium) i det aktuelle faget. Strykprosenten er høy (80–90%), ettersom det melder seg mange flere søkere enn antallet ledige stillinger. Mange prøver seg derfor flere ganger, ofte forgjeves.

Prøven består av en skriftlig og en muntlig del. For å ta den muntlige prøven må man først ha bestått den skriftlige.
August Ahlqvist

**August Ahlqvist** (født 7. august 1826 i Kuopio, død 20. november 1889 i Helsingfors) var en finsk språkforsker og forfatter.

Ahlqvist var en utenomekteskapelig sønn av general L. M. Nordenstam og en kvinne fra arbeiderklassen, Maria Ahlqvist. Han gikk på skolen og gymnaset i Kuopio, før han begynte å studere i Helsingfors i 1844. I 1859 tok han lisensiateksamen og ble utnevnt til dosent i finske språk samme år. I 1863 etterfulgte han Elias Lönnrot som professor. Han var universitetets rektor i årene 1884–1887.

Ahlqvist satte seg fore å undersøke det finske språket vitenskapelig, og gjennomreiste derfor på 1850-tallet store områder ved Østersjøen, Karelen, Russland og Sibir. Han skrev lyrikk under pseudonymet «A. Oksanen», og oversatte fremmed litteratur til finsk.

## Referanser
Charles Texier

**Charles Texier** (født 29. august 1802 i Versailles, død 1. juli 1871 i Paris) var en fransk arkeolog og arkitekt.

Texier studerte ved *[[École des beaux-arts]]* fra 1823, ble arkitekt og ble ansatt som inspektør for de offentlige arbeidene i Paris i 1827. I 1828 fikk han ansvaret for å lede en arkeologisk ekspedisjon til Fréjus. Han gjennomførte også utgravninger i Ostia utenfor Roma. I 1833 utførte han en reise til Lilleasia, hvor han oppdaget den hettittiske byen Hattuša, som han holdt for å være en medisk by. I 1839 dro han ut på en ny reise til Armenia, Persia og Mesopotamia. I 1840 ble han utnevnt til professor i arkeologi ved *[[Collège de France]]*, og i 1843 til generalinspektør for sivile byggearbeider i Algérie.

Texier ble innvalgt i *[[Académie des inscriptions et belles-lettres]]* i 1855.

## Referanser
Neue Rundschau

***Neue Rundschau*** (tysk «nytt rundskue») er et litteraturtidsskrift som utkommer hos forlaget S. Fischer Verlag i Tyskland. Tidsskriftet er ett av Europas eldste kulturtidsskrifter.

Tidsskriftet ble grunnlagt som et ukentlig tidsskrift av teaterkritikeren Otto Brahm og forleggeren Samuel Fischer i 1890 som *Freie Bühne für modernes Leben* («Fri scene for moderne liv»). Hensikten var fremfor alt å skaffe nye kunstretninger som naturalismen et talerør. I 1892 ble navnet endret til *Freie Bühne für den Entwickelungskampf der Zeit* («Fri scene for tidens utviklingskamp»), innholdet ble mer populært, og tidsskriftet begynte å utkomme månedlig. Otto Julius Bierbaum overtok redaksjonen i 1893 og endret navnet til *Neue Rundschau*. Han oppga stilligen etter fire måneder på grunn av uenigheter med forleggeren Samuel Fischer.

I det tyske keiserrikets siste år og under Weimarrepublikken var *Neue Rundschau* blant landets viktigste tidsskrift for moderne litteratur og essayistikk. Tilknytningen til Fischers forlag ga seg utslag i at forlaget her presenterte de nyeste utgivelsene av forlagets forfattere og lot dem bli anmeldt av kolleger. Blant andre Alfred Kerr og Robert Musil virket som kritikere.

Tidsskriftet ble forbudt i 1944, men ble nystiftet i Stockholm av Gottfried Bermann-Fischer året etter og fortsetter å utkomme.

## Referanser
Slaget ved Blackett Strait

**Slaget ved Blackett Strait** (japansk:ビラ・スタンモーア夜戦 Slaget ved Vila-Stanmore) var et sjøslag i Stillehavskrigen under andre verdenskrigen som utspilte seg den 6. mars 1943 i Blackett Strait mellom øyene Kolombangara og Arundel, Salomonøyene.

## Referanser


## Kilder
* 
* 
* 
* 
* 
* 
* 
* 
* 
* 

## Eksterne lenker
*
League of Ireland 2011

**League of Ireland 2011**, også kjent som *[[Airtricity]] League* på grunn av en sponsoravtale, var den 91. sesongen av League of Ireland, den øverste fotballigaen i Irland. Ligaen er delt i to divisjoner, med Premier Division og First Division. Ligaen begynte 4. mars og ble ferdigspilt 29. oktober 2011.
Regjerende mester Shamrock Rovers forsvarte tittelen etter seieren mot UCD 25. oktober 2011.

## Premier Division

### Tabell

*Oppdatert 29. oktober*

### Klubber

### Toppscorere

## Referanser
Den kongelige politieskorte

**Den kongelige politieskorte** (**DKP**) ble opprettet 11. mai 1945 og er kongefamiliens livvaktavdeling.

## Oppgaver
DKP har ansvaret for kongefamiliens sikkerhet i Norge og på reiser i utlandet. I tillegg har avdelingen ansvar for beskyttelse av de som kommer til Norge på statsbesøk, andre kongelige på besøk til Norge og myndighetspersoner med beskyttelsesbehov invitert av kongefamilien.

## Historikk og organisering
DKP har sin historie tilbake til frigjøringen av Norge i 1945, da Oslo politikammer etablerte en livvakttjeneste for kronprins Olavs hjemkomst fra eksil i London. 

Tjenesten ble fra 1. september 1945 permanent organisert som avdeling for sikring av kongefamilien (ofte kalt kongefamiliens sikringsvakt) med base i Slottets stallbygning. 

I 2022 ble DKP overført fra Oslo politidistrikt til Politiets sikkerhetstjeneste, der den er organisert som en seksjon i avdeling for beskyttelse av myndighetspersoner.

## Se også
* Den Kongelige Motorsykkeleskorte

## Referanser


## Eksterne lenker
* Den Kongelige Politieskorte hos Kongehuset.no
Heinrich Hübschmann

**Johann Heinrich Hübschmann** (født 1. juli 1848 i Erfurt, død 20. januar 1908 i Freiburg im Breisgau) var en tysk orientalist. Han regnes som grunnlegger av den moderne armenske språkvitenskapen.

Hübschmann studerte i Jena, Leipzig og München. Han fikk habilitasjonen i 1875 i Leipzig, hvor han året etter ble ekstraordinær professor. I 1877 mottok han et professorat ved universitetet i Straßburg, hvor han ble til sin død.

Hübschmann påviste at armensk er en egen språkgren av de indoeuropeiske språkene.

## Referanser


## Eksterne lenker
*
Zlatko Tripić

**Zlatko Hovland Tripić** (født 1992) er en kroatiskfødt norsk fotballspiller som spiller for .

Han vokste opp i Lyngdal. Han gikk tre år på Sirdal videregående skole i Vest-Agder og spilte for A-laget der i 5. divisjon. Før 2011-sesongen meldte han overgang til  i 3. divisjon. Sommeren 2011 ble han hentet til . 

Ole Gunnar Solskjær uttalte etter overgangen: «Jeg er veldig glad for å ha signert Zlatko. Det var en lang kø med interessenter rundt han, og jeg er meget fornøyd med at han trivdes så godt på prøvespillet at han valgte Molde FK. Zlatko kan spille både høyre og venstre kant, og er en spiller jeg tror vil få spilletid allerede i høst. Nå er det opp til Zlatko selv å ta sjansen.»

Sommeren 2012 ble han utlånt til , i en pakke som innebar at Etzaz Hussain gikk andre veien. Zlatko ble matchvinner mot  på Åråsen stadion, med sin eneste scoring for FFK. Han rykket ned med  og tok seriegull med Molde i 2012-sesongen. 

Før 2014-sesongen skrev han under en treårskontrakt med . Oppholdet i Start varte imidlertid kun en sesong før han gikk til den tyske klubben .

I 2018 signerte han for Viking Zlatko Tripić ble matchvinner og eneste målscorer da Viking FK slo FK Haugesund i cupfinalen i fotball for menn 2019.

## Meritter
 **[[Molde FK]]**
* Eliteserien: 2011, 2012
* NM-cup: 2013
 **[[FC Sheriff Tiraspol]]**
* Divizia Naţională: 2016/17
 **[[Viking FK]]**
* OBOS-ligaen: 2018
* NM-cup: 2019
* Eliteserien: 2025

## Referanser


## Eksterne lenker
* 
* Spillerprofil hos Egersund
Seinäjoki lufthavn

**Seinäjoki lufthavn**  er en flyplass i Ilmola utenfor byen Seinäjoki i Finland.

## Destinasjoner
Flyplassen har ikke rutetrafikk.

## Eksterne lenker
*
Albanias sosialdemokratiske parti

**Albanias sosialdemokratiske parti** (på albansk *Partia Socialdemokrate e Shqipërisë*, PSD) er et sosialdemokratisk parti i Albania grunnlagt 22. april 1991. Det har i mange år vært ledet av  Skënder Gjinushi, som var utdanningsminister fra 1987 til 1991. Partiet er medlem av Sosialistinternasjonalen.

## Valghistorie

### Parlamentsvalg

## Eksterne lenker
*
Khorugh

**Khorugh** er hovedstad i Kuhistoni Badakhshon autonome provins i Tadsjikistan. Byen har ca 30&nbsp;000 innbyggere. Khorugh ligger 2&nbsp;200 meter over havet ved grensen mot Afghanistan der hvor elven Ghund renner sammen med elven Pjandzj.

Khorugh er tilgjengelig via vei blant annet fra Osj i Kirgisistan (470 km) og fra hovedstaden Dusjanbe (527 km) og med fly fra Dusjanbe. Om vinteren (fra oktober til mars) er hovedveien fra Dusjanbe stengt på grunn av snø. Veien fra Osj gjennom Pamir er åpen hele året.

## Referanser


## Eksterne lenker
*
Sankt Michel lufthavn

**S:t Michel lufthavn**  er en flyplass i byen S:t Michel.

## Eksterne lenker
* 
* Mikkeli Airport
* AIP Finland – Mikkeli Airport
Sissel Rogne

**Sissel Rogne** (født 1956) er en norsk genteknolog, direktør for Havforskningsinstituttet og professor II ved Institutt for biovitenskap ved Universitetet i Bergen.

## Karriere
Rogne tok hovedfag i biologi ved Universitetet i Oslo i 1982 og doktorgrad samme sted i 1990 med avhandlingen *The molecular genetics of genes in lipid metabolism*. Hun var direktør for Bioteknologinemnda fra 1999 til 2015 og var også professor II ved Institutt for samfunnsmedisinske fag, Universitetet i Bergen og ved Institutt for naturforvaltning, Universitetet for miljø- og biovitenskap. I 2016 tiltrådte hun som direktør for Havforskningsinstituttet i et seks års åremål. Hun er professor II ved Institutt for biovitenskap, Universitetet i Bergen.

Rogne har jobbet innen medisinsk forskning, akvakultur- og landbruksforskning, inkludert seks år som forskningsdirektør ved Universitetet for miljø- og biovitenskap. Hun har vært, og er, medlem av styrer og råd innenfor forskningsprogrammer, forskningsinstitutter og investeringsfond.

Hun ble tildelt Akademikerprisen 2012 for sin fag- og forskningsinnsats innen genteknologi og bioteknologi.

## Referanser
Esa Tikkanen

**Esa Kalervo Tikkanen** (født 1965) er en finsk tidligere ishockeyspiller og nåværende trener. Han spilte for NHL-lagene Edmonton Oilers, New York Rangers, St. Louis Blues, New Jersey Devils, Vancouver Canucks, Florida Panthers og Washington Capitals i over 15 sesonger, og vant Stanley Cup fem ganger (med Edmonton i 1985, 1987, 1988 og 1990 og med New York i 1994).

Tikkanen er for øvrig kjent for sin finsk-engelsk. Han har også trent den norske klubben Frisk Asker Ishockey.

## Finlands landslag
Esa Tikkanen spilte 81 kamper for finske ishockeylandslag. Tikkanen deltok i to Canada-kopper, fem VM-turneringer og i Vinter-OL 1998.

## Referanser


## Eksterne lenker
* 
* 
*
Serge Boisvert

**Pierre Serge Boisvert** (født 1. juni 1959 i Drummondville, Quebec) er en kanadisk tidligere trener og ishockey-spiller for Toronto Maple Leafs og Montreal Canadiens. Og i Japan for Sapporo Polaris i Sverige spilt for Västra Frölunda, og for  Vålerenga Hockey (1994 til 1998) i Norge, der han fikk NM-gull i 1998. Han vant Calder Cup i 1985. Han vant en Stanley Cup-mesterskapet i 1986 med Montreal.

## Hockey karrière
Serge Boisvert fra Fransk talene Drummondville, Quebec, ca en time fra Montreal. Hadde en briljant juniorkarriere i Sherbrooke Castors på slutten av 70-tallet, hvor han gjorde 124 poeng på 69 kamper i sin siste sesong, da som kaptein. Etter et par sesonger i AHL og en i Sapporo i Japan debuterte han for Toronto Maple Leafs i 1982. Deretter gikk han til selveste Montreal Canadiens hvor han tilbragte mye tid i AHL-laget. I 1985 vant han Calder Cup med Sherbrooke Canadiens. I 1986 ble han kalt opp til Montreal på slutten av sesongen, og fikk spille i sluttspillet. Det endte med Stanley Cup-mesterskap. Senere dro han til Europa og HC Davos før han spilte hele syv år i Frölunda HC. Kom til Vålerenga Hockey via Spektrum Flyers. Han spilte to fulle sesonger i Vålerenga og seks kamper i 98/99, og noterte seg for 102 poeng på 88 kamper. 

## Trener karrière
Serge Boisvert ble hovedtreneren til Frisk Asker Ishockey høsten 1999 etter han la opp som spiller for Vålerenga. I 2002 ledet han Frisk Asker til det norske mesterskapet over Storhamar Dragons. Boisvert takket nei til et comeback i Asker-klubben i 2010.   
Nå er Boisvert i trener-stallen til Montréal Canadiens i NHL siden 2009. 2004 til 2006 var han assistenttrener til det canadiske landslaget. 

Han er far til Érik Boisvert født 1996, som har spilt for Stavanger Oilers og Manglerud Star Ishockey.

## Referanser


## Eksterne lenker
*
Barry Smith (ishockey)

**Barry Smith** (født 21. august 1952 i Buffalo i New York) er en amerikansk ishockeytrener. Han begynte sin trenerkarrieren i 1975 med Elmira College I 1986 begynte Smith en lang karriere som assistent og trener i NHL, jobbe med Buffalo Sabres, Pittsburgh Penguins, Detroit Red Wings, Phoenix Coyotes, Brunflo IK, og Vancouver Canucks, vant Stanley Cup fem ganger. I 2008 ble han hovedtrener for SKA St. Petersburg. Etter å ha vært  speider for Chicago Blackhawks, ble han hovedtrener for HC Lugano i Sveits.

Smith har også trent Frisk Asker.

## Referanser


## Eksterne lenker
*
Johan Pareli Nordhuus

**Johan Pareli Nordhuus** (1849–1923) var en norsk los for Vilhelm II av Tyskland på keiserens norgesreiser med skipet «Hohenzollern»,Foto av «Hohenzollern», ''marcusuib.no og fikk tilnavnet «keiserlosen». 

Hans mor var Kristiane Birgitte Pedersdatter (1818–1890), datter av sjømann og husmann på Indre Torget i Brønnøy; Peder Helgesen (1771–1828). Nordhuus' far var dampskipslos Hans Andreas Johnsen Nordhuus (1820–1889), sønn av stortingsrepresentant for Brønnøy hovedsogn, John Andersen Nordhuus (1785–1863).
 
Fra 1889 til 1914 da første verdenskrig brøt ut, seilte keiser Wilhelm til Norge hver sommer. Som sin faste los valgte han Nordhuus. Vennskapet er beskrevet i Lars Hansens bok *Keiserlosen* i 1935,Lars Hansen: ''Keiserlosen'', Nasjonalbiblioteket og *Hohenzollerns siste los* skrevet av losens eget oldebarn, Tor Erlend Nordhuus fra Sømna. Hohenzollerens siste los, ''helgelandmuseum.no

Nordhuus vokste opp på Hovøy søndre ved Laukholmen i Brønnøy prestegjeld. Han var ansatt i det Nordenfjeldske Dampskibsselskab i over 50 år, og hadde egne båter som drev ishavsfiske. Nordhuus hadde kjentmannssertifikat for hele Norges kyst. For sine tjenester for den tyske keiser ble Nordhuus tildelt Kroneordenen av 4. klasse og en lav grad i Den sorte ørns orden, samt et gullur med keiserens signatur på. Christian Krohg som stilte til losens hageselskaper i Molde, tegnet et portrett av ham, nå tapt, kalt «Nordhuus. Kejserens faste Lods». Da keiseren en gang trodde skipet ville gå på grunn i det trange Stokksundet, sa Parelius myndig: «De er keiser av Tyskland og har kommandoen der, men her om bord har nu jeg kommandoen!»Da losen satte keiseren på plass, Nordland teater

Første gang denne historien stod på trykk, var 15. september 1904 i *Ranens Tidende*. Historien innledes med at «Et engelsk ugeblad beretter følgende morsomme historie». *[[Harstad Tidende]]* fulgte opp med identisk historie den 19. september samme år. I disse to utgavene var det ankomsten til en norsk havn som er tema. Etter hvert som historien ble kjent i verdenspressen, ble hovedtema den snarsinte, men rettferdige keiseren.

## Referanser
Mazoch

**Mazoch** (Mazochová), **Masoch** (Masochová) er etternavnet til blant annet: 
 
* Jan Mazoch (f. 1985), tsjekkisk skihopper. 
* Jiři Mazoch (f. 1990), tsjekkisk skihopper. 

## Se også
* Masochisme
HC Davos

**HC Davos** er en profesjonell, sveitsisk ishockeyklubb fra Davos, Sveits. Davos spiller i den sveitsiske National League A, som er rangert som Europas sjette beste ishockeyliga. Laget har spillere som tas ut til det sveitsiske landslaget og spillere som har spilt for National Hockey League. HC Davos er vertskap for den årlige Spengler Cup-turneringen som har vært arrangert siden 1923.

## Eksterne lenker
* 
* HC Davos nettsted
* Spengler Cup nettsted
ZSC Lions

**Zürcher Schlittschuh Club Lions** er et profesjonelt ishockeylag fra Zürich, Sveits, som spiller i National League A. Hallenstadion i zürichdistriktet Oerlikon er klubbens hjemmearena. Den har plass til 10&nbsp;700 tilskuere. Klubben ble grunnlagt i 1930 og spilte på Dolder-Kunsteisbahn til 1950.

## Meritter
***Sveitsiske mestere: 10 ganger**
: 1936, 1949, 1961, 2000, 2001, 2008, 2012, 2014, 2018, 2024:
***Continental Cup: 2 ganger**
:: 2001, 2002
***[[ Spengler Cup]]: 3 ganger**
: 1944, 1945, 1952:
***Sveitsiske Cup: 2 ganger**
: 1960, 1961:
***[[ Silver Stone Trophy]]: 1 gang**
:: 2009
***[[ Victoria Cup (ishockey) | Victoria Cup]]: 1 gang**
:: 2009

## Eksterne lenker
*
Rabita-moskeen

**Rabita-moskeen** er en moské i Calmeyers gate 8 i Oslo.

Moskeen drives av menigheten Det Islamske Forbundet. Utenom skoletid undervises barn i arabisk, islam og Koranen; denne undervisningen kalles koranskole. Menigheten har en speidergruppe. Forstander (per 2014) er Basim Ghozlan.

Moskeen ble etablert her i 2004. Harald V og Kronprins Haakon besøkte moskeen 19. oktober 2009.

## Referanser


## Eksterne lenker
* Det islamske forbundets hjemmeside (besøkt 19. november 2014)
Kreis Siegen

**Kreis Siegen** var en Landkreis som eksisterte innenfor Regierungsbezirk Arnsberg fra 1816 til 1974. Fra 1816 tilhørte den provinsen Westfalen, og fra 1946 var den en del av den tyske delstaten Nordrhein-Westfalen. Fra 1923 til 1969 hadde den navnet **Landkreis Siegen**.

Kretsens hovedstad var Siegen. Den 1. mars 1923 ble byen Siegen utskilt fra Kreis Siegen og omdannet til en kretsfri by. Den fortsatte likevel å være kretsens administrative sete. Under kommunalreformene den 1. juli 1966 ble Siegen igjen innlemmet i kretsen gjennom *[[Gesetz zur Neugliederung des Landkreises Siegen]]*.

Den 1. januar 1975 ble kretsen oppløst gjennom Sauerland/Paderborn-Gesetz, og innlemmet i den nye Kreis Siegen, som i 1984 skiftet navn til Kreis Siegen-Wittgenstein.
EHC Kloten

**EHC Kloten**, kjent som **Kloten Flyers** mellom 2000 og 2016, er en ishockeyklubb fra byen Kloten i Sveits. Laget deltar i National League (NL) og er kjent for sin promotering av unge spillere.

EHC Kloten vant det sveitsiske mesterskapet fire år på rad (1993–1996).

## Æresmedlemmer
***4** Marco Klöti, 1992-2007 
***7** Peter Schlagenhauf, 1969-1994 vingspiller
***20** Reto Pavoni, 1989-2002 målvakt
***21** Roman Wäger, 1971-1998 vingspiller
***24** Felix Hollenstein, 1985-2002 vingen, assistenttrener siden 2006
***26** Mikael Johansson, senter, 1992-1997
***32** Anders Eldebrink, 1990-1995 forsvarsspiller, hovedtrener siden 2006

## Eksterne lenker
* 
* Unity Kloten
Orazio Satta Puliga

**Orazio Satta Puliga** (født 6. oktober 1910 i Torino, død 22. mars 1974 i Milano) var en italiensk bildesigner, kjent for å ha designet flere bilmodeller for Alfa Romeo.

Han studerte maskinteknikk ved det polytekniske universitetet i Torino, og begynte å arbeide i Alfa Romeos designavdeling i 1938. Satta ble forfremmet til designsjef i 1946, og ledet utviklingen av 158 og 159, 1900, Giulietta, Giulia, Montreal og Alfetta. Senere ble han direktør (1951) og visepresident (1969) i Alfa Romeo, før han trakk seg tilbake da han fikk diagnosen kreft i 1973.
Kreis Olpe

**Kreis Olpe** er en Landkreis i Regierungsbezirk Arnsberg i Landschaftsverbands Westfalen-Lippe i landskapene Sauerland og Südwestfalen. Fra 1816 til 1946 tilhørte den provinsen Westfalen. Siden 1946 har den vært en del av den tyske delstaten Nordrhein-Westfalen.

## Referanser


## Eksterne lenker
*
Rolf Schjerven

**Rolf Schjerven** (1918–1978) var en norsk gårdbruker og politiker for Høyre. Han var stortingsrepresentant for Vestfold fra 1961 til 1969.

Han vokste opp på slektsgården Øvre Skjerven i Lardal. Han var nest eldste sønn av gårdbruker og stortingsrepresentant Jacob Schjerven. Hans farfar og oldefar var også stortingsrepresentanter.

Han var utdannet sivilagronom fra Norges landbrukshøgskole på Ås fra 1945 og overtok gården etter faren. Han drev melkeproduksjon og skogbruk.

Schjerven var kommunepolitiker i Lardal og stortingsrepresentant for Vestfold i to valgperioder fra 1961 til 1969. Han satt hele tiden i Stortingets landbrukskomité.

Han var styreformann ved Vestfold landbruksskole, nestformann i styret for Statens kornforretning og styremedlem i Direktoratet for statens skoger.

## Referanser


## Eksterne lenker
*
Ole Fredrik Kirkebye

**Ole Fredrik Kirkebye** (født 20. april 1980 i Hamar) er en norsk tidligere ishockeyspiller. Han spilte 229 kamper for A-laget til Storhamar Dragons, som er moderklubben. Han la opp som aktiv spiller i 2003 for å satse på utdanning.

## Meritter
* Norgesmester 2000
* Seriemester 2 ganger
* 6 Sesonger i Storhamar

## Referanser


## Eksterne lenker
* 
*
DS «Jarl»

**DS «Jarl»** var et lasteskip bygget av Stavanger Støberi & Dok med byggenummer 15. Hun ble levert til reder Sigval Bergesen i Stavanger i oktober 1889. Satt i trafikk i vestindia og USA med frukt.  Skipet hadde flere eiere frem til forlis 17. mars 1950.

## Historie
*1889:	Oktober.: Levert som JARL for Sigval Bergesen, Stavanger 
*1893:	Overført til A/S Jarl (Sigval Bergesen), Stavanger
*1914:	Juli: Solgt til D/S A/S Jarl (Hans Waage), Stavanger
*1915:	Oktober: Solgt til D/S A/S Jarl (H. Paulsen), Haugesund
*1916:	Solgt til D/S A/S Jarl (Øistein Torgersen), Haugesund
*1941:      2. april. Grunnstøtte ved Grunnesundsholmen, nord for Egersund. Trukket uskadd av grunn samme dag. 
*1941:	Disp. overtatt av Øistein Torgersen jr., Haugesund
*1950:	17. mars: Kantret og sank ved Ivarholmen ved Risvær nord av Rørvik på reise Florø – Bodø med sild. Lasten forskjøv seg.

## Litteratur
*Erling Jensen: *Stavanger Støberi & Dok*, 2008, ISBN 9788292309568
## Eksterne lenker
*
*«Jarl» www.warsailors.com
*Stavanger Støberi & Dok
Farmasøyter Uten Grenser

**Farmasøyter Uten Grenser** (FUG) er en norsk hjelpeorganisasjon av farmasøyter. Organisasjonen ble stiftet på Farmasidagene den 28. oktober 2005, og er del av det internasjonale nettverket Pharmaciens Sans Frontières (PSF). FUG arbeider for at alle skal ha tilgang på de legemidlene de trenger. Leder for organisasjonen er Anne Sveaass.

I 2006 ble grunnlaget lagt for et prosjekt i Zambia sammen med Kirkens Nødhjelp. Siden 2008 har FUG sendt to frivillige farmasøyter to ganger i året, som bidrar i arbeidet med å innarbeide rutiner for legemiddelhåndtering og logistikk ved ulike sykehusapotek.

Våren 2007 startet de et samarbeidsprosjekt med et helsesenter i landsbyen Sido i Mali. Gjennom prosjektet har FUG Norge bidratt med støtte til legemidler og utstyr. Midlene kommer blant annet fra donasjoner fra en rekke norske apotek. 

Organisasjonen bidrar også med farmasøytisk kompetanse i andre prosjekter som den ikke selv administrerer. Farmasøyter i organisasjonen har for eksempel vært engasjert i det norske helsesenteret for papirløse migranter.

I 2010 ble direktør i bransjeforeningen Legemiddelindustriforeningen og tidligere statsråd Karita Bekkemellem Orheim som første ikke-farmasøyt utnevnt til ambassadør for organisasjonen.

## Referanser



## Eksterne lenker

Organisasjonens nettside
Christer Stramrud

**Knut Christer Stramrud** (født 1981) er en norsk tidligere ishockeyspiller og fotballspiller. Han spilte 20 kamper for A-laget til Storhamar Dragons, som er moderklubben. Han valgte etterhvert å satse på fotball.

## Referanser


## Eksterne lenker
*  
*
Helsesenteret for papirløse migranter

**Helsesenteret for papirløse migranter** er et helsesenter i Oslo etablert i oktober 2009. Senteret, som drives av Røde Kors og Kirkens Bymisjon, tilbyr gratis helsehjelp til såkalte papirløse – personer som ikke har lovlig opphold i Norge og derfor ikke kan få hjelp av det vanlige norske helsevesenet. 

I 2010 hadde senteret allerede omtrent 1200 konsultasjoner fordelt på 432 pasienter fra 50 ulike land. Om lag tre fjerdedeler avd de som oppsøkte helsesenteret var asylsøkere med endelig avslag på sin søknad. Statistisk sentralbyrå anslo samme år at det kunne bo 18&nbsp;000 papirløse personer i Norge. I 2009 rapporterte senteret at de hadde behandlet over 4 800 mennesker siden oppstarten i 2009. 

I 2017 fikk senteret for første gang offentlig støtte. På det tidspunktet hadde senteret fire ansatte og rundt 170 frivillige helsearbeidere.

I 2019 hadde senteret sitt 10-årsjubileum, og mange papirløse migranter sto fram og fortalte om hva senteret hadde betydd for dem i en video laget i samarbeid med organisasjonen Mennesker i Limbo. Flere fortalte at uten helsesenteret ville de vært døde. En papirløs uttalte at *"jeg tror ikke jeg hadde vært i live uten Helsesenteret".*

## Se også

* Mennesker i Limbo
* Kirkens Bymisjon
* Røde Kors
* Papirløse migranter

## Referanser





## Eksterne lenker

* Helsesenteret for papirløse migranter , nettside
Fritidsbåtdirektivet

**Fritidsbåtdirektivet** (94/25/EF) er et EU-direktiv som stiller sikkerhets- og miljøkrav til fritidsfartøyer på mellom 2,5 og 24 meters skroglengde. Norge har gjennomført direktivets krav ved forskrift.

Fritidsbåter som etter 16. juni 1998 tas i bruk eller gjøres tilgjengelig *for første gang* i EØS-området må som hovedregel være CE-merket og oppfylle direktivets krav.

Kravet om CE-merking innebærer blant annet at båten skal være utstyrt med et produsentskilt, som opplyser om fabrikantens navn, største last, maksimalt antall personer som kan være ombord, unik CIN-kode (viser produsentens nummer, båtens serienummer, byggeår, m.v.) og konstruksjonskategori. Båten skal ha gode manøvreringsegenskaper ved tilsiktet bruk.

## Konstruksjonskategorier
Direktivet deler fartøyene inn i fire konstruksjonskategorier, som angir hvilke bruksområder båten skal være konstruert for:

Som en tommelfingerregel kan man multiplisere den signifikante bølgehøyden med 1,8 for å finne den maksimale bølgehøyden som båten er konstruert for.

## Referanser


## Eksterne lenker
* Fritidsbåtdirektivet (Direktiv 94/25/EF), Eur-lex
* Forskrift om produksjon og omsetning av fritidsfartøy mv
* Informasjon om CE-merking av fritidsbåter, Sjøfartsdirektoratet
Jonas Alaska

**Jonas Aslaksen** (født 1988), bedre kjent under artistnavnet **Jonas Alaska**, er en norsk musiker, sanger og låtskriver og bror til Thomas Aslaksen.

Aslaksen er en sanger/låtskriver fra Åmli i Aust-Agder. Han har studert musikk ved Liverpool Institute for Performing Arts. Jonas Alaska ga i 2011 ut sitt selvtitulerte debutalbum, som høstet gode kritikker og førte til at han vant Årets Spellemann for 2011. Han har også spilt trommer i det oppløste bandet Dalton.

I 2011 ga han ut sin første single, som også ble utgitt på musikkalbumet *[[Jonas Alaska (album)|Jonas Alaska]]*, som ble utgitt i september samme år. Han opptrådte på Øyafestivalen, Slottfjellfestivalen og  i 2011. Han opptrådte på Canal Street i 2009 og 2011.

Aslaksen ble trippel-nominert til Spellemannprisen 2011 for debutalbumet, produsert av Even Ormestad og Thom Hell, og vant klassen Årets nykommer med tilhørende stipend fra Gramo. Han var i tillegg nominert i klassene Årets mannlige artist og Årets tekstforfatter. Oppfølgeralbumet "If Only As A Ghost", produsert av Kjartan Kristiansen ble utgitt i mars 2013 på Alaskas eget plateselskap Long Blond Recordings, lisensiert av Sony Music i Norge. Jonas Alaskas tredje album, "Younger", ble produsert av Erlend Mokkelbost, og ble gitt ut 20. februar 2015. 

I 2017 startet Aslaksen plateselskapet Braveheart Records sammen med Mikhael Paskalev og Billie Van. Hans fjerde album, "Fear is a Demon", ble gitt ut på dette selskapet samme året.

I 2019 startet Aslaksen bandet Hollywood sammen med Mikhael Paskalev og Billie Van. Deres debutalbum, "Close To You", ble gitt ut samme år.

I 2020 slapp Alaska albumet Roof Came Down, og spilte en direktestrømmet konsert på Koronerulling fra Sentralen under Covid-nedstengningen. 

Allerede året etter slapp Alaska albumet «GIRL» med singler som "Light Switch" og "You Don't Know How To Dance" var produsert av Eivind Helgerød. Alle singlene fra albumet ble listet på både NRK P3, NRK P1 og NRK P13.

## Diskografi

### Album
* *Jonas Alaska* (Jansen Plateproduksjon, 2011)
* *If Only As a Ghost* (Long Blond Recordings / Sony Music, 2013)
* *Younger* (Long Blond Recordings / Sony Music, 2015)
* *Fear is a Demon* (Braveheart, 2017)
* *Live at Parkteatret* (Braveheart, 2018)
* *Roof Came Down* (Braveheart, 2020)
* *Girl* (Braveheart, 2021)
* *Sunday* (Braveheart, 2025)

### Singler
* In the Backseat / Tonight (Jansen Plateproduksjon, 2011)
* Wrote a Song for You (Jansen Plateproduksjon, 2011)
* October (Jansen Plateproduksjon, 2011)
* I Saw You Kid (Long Blond Recordings / Sony Music, 2013)
* Summer (Long Blond Recordings / Sony Music, 2014)
* I'm Sorry (Long Blond Recordings / Sony Music, 2015)
* The Moon & The Steeple (Braveheart, 2017)
* Roof Came Down (Braveheart, 2020)
* I Don't Wanna Die (Braveheart, 2020)
* Joey Poiriez (Braveheart, 2020)
* Goodbye (Braveheart, 2020)
*Light Switch (Braveheart, 2021)
*You Don't Know How To Dance (Braveheart, 2021)
*Minute (Braveheart, 2021)

## Referanser


## Eksterne lenker
* 
* 
* 
*
Jonas Alaska (album)

***Jonas Alaska*** er debutalbumet til Jonas Alaska. 

Musikkalbumet ble utgitt den 16. september 2011. 

## Sporliste
# «Tonight»
# «In the Backseat»
# «Morning Light»
# «October»
# «Mary, I'll Remember This»
# «Aberdeen»
# «Robert Ollinger»
# «Elena»
# «You'll Never Sit Next to Me»
# «Dark at Last»

## Eksterne lenker
*
Multi-sector growth

**MSG** eller **A Model for Multisectoral Growth**, med versjoner som *MSG2* og *MSG-4*, er en beregningsmodell for å simulere vekst og endringer i norsk økonomi i politikk- og planleggingsøyemed. Modellen ble foreslått av den norske sosialøkonomen Leif Johansen i hans doktoravhandling *Multisectoral Growth Model*, og vakte betydelig oppmerksomhet i internasjonale fagmiljø. Den er en nyklassisk orientert likevektsmodell med inntil 20-års perspektiv, og kombinerer dette med en disaggregert tilnærming hvor endringer beregnes for en rekke private og offentlige sektorer i økonomien. Det sentrale med denne modellen er å undersøke hvordan ulik politikk virker inn på den økonomiske veksten og sammensetningen mellom bransjer og sektorer i Norge.

Modellen ble første gang utviklet og programmert ved Norsk Regnesentral i 1968 av Sverre Spurkland og Øystein Myhre. 
Datamaskinen som ble brukt var en Univac 1107 og oppgaven besto i å beskrive og invertere en matrise av funksjoner på en så liten datamaskin.

Modellen forvaltes, vedlikeholdes og videreutvikles av Finansdepartementet. Den har vært i bruk i mer enn 30 år i arbeidet med langtidsprogram og perspektivmeldinger i Norge.

## Referanser